**Opis poslova**

**Pozicija:** Porodični asistent

**Mesto:** Opština XY

**Tip zaposlenja:** puno radno vreme; trajanje - 18 meseci

**Uvodne informacije relevantne za opis poslova**

Program za upravljanje čvrstim otpadom unaprediće sistem upravljanja otpadom u Srbiji kroz zatvaranje 15 opštinskih deponija i razvoj šest regionalnih centara za upravljanje otpadom koji opslužuju ukupno 42 opštine. Otpad će biti preusmeren u šest novih regionalnih centara za upravljanje otpadom (RCUO), zbog čega će se mnogi neformalni sakupljači otpada suočiti sa gubitkom sredstava za život.

Sa druge strane, zajednički program Ujedinjenih nacija “PRO - Lokalno upravljanje za ljude i prirodu” (Program) će pružiti podršku određenom broju neformalnih sakupljača otpada koji su pogođeni modernizacijom sistema upravljanja otpadom na teritoriji onih jedinica lokalne samouprava (JLS) obuhvaćenim Programom upravljanja čvrstim otpadom, sa ciljem da im se omogući sticanje prihoda i bolji pristup javnim uslugama relevantnim za socijalno uključivanje (zdravstvo, obrazovanje i socijalna zaštita).

Intervencija će biti sprovedena u 42 JLS koje su pokrivene novoosnovanim RCUO u okviru Programa upravljanja čvrstim otpadom, i to:

* Banjica (Nova Varoš) - 4 JLS: Sjenica, Priboj, Prijepolje i Nova Varoš
* Kalenić (Ub) - 15 JLS: Obrenovac, Ub, Vladimirci, Valjevo, Lajkovac, Ljig, Mionica, Osečina, Koceljeva, Barajevo, Lazarevac, Mali Zvornik, Loznica, Krupanj i Ljubovija
* Rančevo (Sombor) - 5 JLS: Sombor, Apatin, Odžaci, Kula, Bač
* Sremska Mačva (Sremska Mitrovica) - 5 JLS: Sremska Mitrovica, Šid, Bogatić, Šabac, Ruma
* Duboko (Užice) – 9 JLS: Užice, Čačak, Bajina Bašta, Požega, Arilje, Čajetina, Kosjerić, Lučani, Ivanjica
* Pirot (Pirot) - 4 JLS: Pirot, Babušnica, Dimitrovgrad i Bela Palanka

Najznačajniji društveni uticaj Programa upravljanja čvrstim otpadom je očekivano ekonomsko raseljavanje lica koja se bave sakupljanjem otpada na deponijama komunalnog otpada za koje je planirano da budu zatvorene u budućnosti kada otpad bude preusmeren na regionalne deponije. U cilju smanjenja ekonomskog raseljavanja, razvijen je Plan za obnavljanje sredstava za život (Plan), u skladu sa nacionalnim zakonodavstvom, kao i ekološkom i socijalnom politikom Evropske banke za obnovu i razvoj (EBRD) i Francuske agencije za razvoj (AFD). Ovim Planom evidentirano je do 150 pojedinaca koji se bave sakupljanjem otpada i do 250 članova njihovih porodica, odnosno ukupno 75 porodica koja će biti pogođena Programom upravljanja čvrstog otpada koji čine tzv. prioritetnu ciljnu grupu Programa.

Uzimajući u obzir ekstremnu ranjivost ove ciljne grupe, Program će podržati svih 42 JLS u razvoju i uspostavljanju sistemskih politika, struktura i procesa za rešavanje prava i potreba neformalnih sakupljača otpada. Međutim, samo 12 JLS (Apatin, Bač, Valjevo, Kula, Loznica, Obrenovac, Odžaci, Prijepolje, Ruma, Sremska Mitrovica, Ub i Šid) u kojima živi više od jednog domaćinstva prioritetne ciljne grupe će biti podobno za finansijsku podršku Programa radi uspostavljanja lokalnih međusektorskih mehanizama, uključujući i angažovanje porodičnog asistenta.

**Svrha i obim angažmana**

Pod direktnom supervizijom opštinske uprave, kao i mentora iz programa PRO, porodični asistent je zadužen za pružanje direktne, neposredne podrške porodicama neformalnih sakupljača otpada iz prioritetne ciljne grupe uključenim u Program. Porodični asistent je **ključna kontakt osoba** koja povezuje sve članove ciljne porodice sa relevantnim pružaocima podrške u okviru Programa, kao i sa dostupnim uslugama i merama u lokalnoj zajednici.

Podrška svakoj porodici se realizuje u skladu sa procenjenim potrebama porodice i njenih pojedinačnih članova i definisana je kroz *Individualni porodični plan podrške*. Porodični asistent će pratiti i podržavati realizaciju Individualnog porodičnog plana podrške kroz informisanje, usmeravanje i motivisanje porodice za buduće promene.

U svom radu, porodični asistent će imati dvostruku podršku, i to:

* **Lokalnog međusektorskog mehanizma**, koga čine predstavnici lokalne samouprave i relevantnih lokalnih institucija iz različitih oblasti od značaja za socijalno uključivanje (zapošljavanje, obrazovanje, socijalna zaštita, zdravlje, itd). Lokalni međusektorski mehanizam podržava procese koji se odnose na prava i potrebe lokalnih sakupljača otpada, i to kroz praćenje realizacije Individualnih porodičnih planova podrške sa posebnim fokusom na podršku u obnavljanju njihovih prihoda, pristupa javnim uslugama, kao i predlaganjem i razvijanjem novih sistemskih politika i mera. Naposletku, ovaj mehanizam treba da upravlja žalbenim postupkom u skladu sa Smernicama za žalbeni postupak razvijenim u okviru programa.
* **Mentora - službenika programa**

| Za porodične asistente koji će podržavati I porodicu/e u susednim opštinama:   * Porodični asistent će imati zadatak da pruža podršku evidentiranim porodicama i u Opštini XY. Po trenutnoj evidenciji, na teritoriji Opštine XY evidentirana je XY porodica sa XY člana. |
| --- |

U svom radu, porodični asistent primenjuje najviše etičke standarde i deluje u skladu sa principima zaštite korisnika programa od bilo kojeg oblika zloupotrebe, zlostavljanja i diskriminacije, osiguravajući takođe zaštitu privatnosti i poverljivosti podataka.

Na teritoriji opštine XY, po trenutnoj evidenciji, iz prioritetne ciljne grupe evidentirane su XY porodice neformalnih sakupljača otpada sa XY članova.

**Ključni zadaci**

Porodični assistant preduzima sledeće aktivnosti/odgovornosti:

**Nivo porodice:**

* Uvodno upoznavanje porodice o tipu i obimu programske podrške, ulozi porodičnog asistenta, načinima saradnje i narednim koracima (naredni sastanci sa porodicom, dinamika poseta i sl.);
* Prikupljanje podataka o potrebama porodice od značaja za izradu Individualnog porodičnog plana podrške, a u skladu sa unapred definisanom metodologijom;
* Predlaganje mera za Individualni porodični plan podrške, u saradnji sa porodicom i u koordinaciji sa mentorom iz programa;
* Dogovoranje sa porodicom o narednim koracima, priprema porodice za uključivanje u različite vidove podrške;
* Rad na realizaciji Individualnog porodičnog plana podrške kroz:
* Direktno povezivanje članova porodice sa pružaocima podrške kroz programske aktivnosti (edukatori, mentori, poslodavci);
* Direktno povezivanje članova porodice sa relevantnim akterima u zajednici - centri za socijalni rad, predškolske ustanove i škole (uključujući i pedagoške asistente), zdravstvene ustanove (uključujući i zdravstvene medijatorke, ukoliko postoje u JLS), službe za zapošljavanje, lokalna i regionalna komunalna preduzeća i drugim (romski koordinatori, dečija zaštita, pružaoci postojećih usluga socijalne zaštite, organizacije civilnog društva, itd);
* Planiranje i realizacija operativnih sastanaka sa timom programa, kako bi se osiguralo pružanje koordinisane programske podrške porodici u realizaciji Individualnog porodičnog plana podrške;
* Informisanje članova porodice o mogućnostima za ostvarivanje prava iz oblasti zdravlja, obrazovanja, socijalne zaštite, dečje zaštite, zapošljavanja, prevencije i zaštite od svih oblika nasilja uključujući rodno-zasnovano nasilje, a sve u skladu sa procenjenim potrebama porodice;
* Kontaktiranje, zastupanje i podršku u ostvarivanju pojedinih prava, usluga i mera u skladu sa utvrđenim potrebama;
* Praćenje realizacije Individualnog porodičnog plana podrške kroz:
* Održavanje redovnog kontakta sa porodicama koji treba da bude jednom nedeljno optimalno, odnosno jednom u dve nedelje minimalno;
* Kontinuirano dokumentovanje, praćenje i finalna evaluacija realizacije plana podrške porodici u koordinaciji sa mentorom programa i lokalnim međusektorskim mehanizmom;
* Asistiranje u eventualnom žalbenom postupku (preuzimanje pisane žalbe korisnika ili sačinjavanje službene beleške na osnovu usmene žalbe korisnika koja se dostavlja na dalje postupanje lokalnom međusektorskom mehanizmu), a u skladu sa Smernicama o žalbenom postupku izrađene u okviru programa.

| Za porodične asistente koji će podržavati I porodicu/e u susednim opštinama:   * Pored gore navedenih poslova, redovno posećivanje porodice sa prebivalištem u Opštini XY, kao i saradnja sa lokalnim institucijama Opštine XY. |
| --- |

**Nivo lokalne zajednice i programa:**

* Učešće na sastancima lokalnog međusektorskog tima u skladu sa njihovim planom
* Učešće na obaveznim programima obuke koji su sastavni deo programske podrške porodičnom asistentu (minimum pet obuka) - početna obuka za obavljanje ovog posla i dodatne obuke za unapređenje kvaliteta podrške koju pruža.
* Učešće u kontinuiranom programu mentorske podrške (individualne i grupne, najmanje jednom u dve sedmice)
* Učešće (po potrebi) na opštinskim i/ili međuopštinskim skupovima i razmenama primera dobre prakse
* Redovno izveštavanje o radu porodičnog asistenta u skladu sa dogovorenom dinamikom izveštavanja i dostavljenim obrascima za izveštavanje

**Praćenje pokazatelja realizacije zadataka Porodičnog asistenta**

* Redovna izrada i dostavljanje mesečnih izveštaja
* Prikupljeni podaci za izradu Individualnog porodičnog plana podrške
* Najmanje 80% od predviđenog plana podrške je realizovano ili postoji opravdanost u slučaju neispunjenja svih predviđenih mera
* Pozitivna povratna informacija direktnih korisnika

**Kvalifikacije i iskustvo**

**Obrazovanje:**

* Visoka stručna sprema u bilo kojoj oblasti društveno/humanističkih nauka (socijalni rad, psihologija, pedagogija, sociologija, pravo, pedagoške struke);
* Srednja ili viša stručna sprema uz dodatne dve godine relevantnog profesionalnog iskustva može biti prihvaćena umesto ispunjavanja uslova visoke stručne spreme.

**Radno iskustvo:**

* Najmanje dve godine radnog iskustva na poslovima koordinacije, projektnih ili sličnih aktivnosti
* Iskustvo u rad sa ranjivim grupama, posebno sakupljačima otpada, biće prednost

**Lične kompetencije:**

* Dobre komunikacione I koordinacione sposobnosti
* Sposobnost obavljanja više zadataka istovremeno i poštovanja dogovorenih rokova
* Pripadnost kandidata/kinje ranjivoj društvenoj grupi je prednost

**Ostali uslovi:**

* Posedovanje vozačke dozvole B kategorije je poželjno